**Emelt óraszámú angol haladó (német kezdő) tagozat 0004**

|  |  |  |  |
| --- | --- | --- | --- |
| **Tanulmányi terület** | | **Kód** | **Felvehető** |
| Emelt óraszámú angol haladó (német kezdő) tagozat | | 0004 | 15 fő |
| **Felvételi** | Központi írásbeli vizsga magyar nyelvből és matematikából  Időpont: 2025. január 18. 10:00 óra  Szóbeli vizsga: angol nyelv  Időpont: 2025. március 5-6-7. | | |
| **Értékelés** | A hozott pontok számítása a 7. osztály év végi és a 8. osztály félévi eredményei alapján történik.  Számításba vett tantárgyak:   * magyar nyelv és irodalom átlaga * angol nyelv * történelem * matematika * biológia   A hozott pontszám: maximum 50 pont  A szerzett pontok számítása:  - A központi írásbeli vizsga pontszáma (maximum 100 pont)  - A szóbeli vizsga pontszáma (maximum 50 pont)  A hozott és a szerzett pontokkal összesen 200 pont szerezhető. | | |

**A tagozat jellemzője:** Az emelt óraszámú angol nyelvi csoportban a hagyományos gimnáziumi tanterv szerint tanulnak a diákok, emellett emelt óraszámú képzést kapnak angol nyelvből, mely lehetővé teszi, hogy a 11. évfolyam végén sikeres előrehozott érettségit tehessenek. Az angol nyelv óraszámai 9-12. évfolyamon: 5/5/5/2. A német nyelvet 9. és 10. évfolyamon heti 3, 11. évfolyamon heti 5, 12. évfolyamon heti 8 órában tanulják. Célunk, hogy a diákok a 12. évfolyam végére mindkét nyelvből jól használható nyelvtudással rendelkezzenek, angol nyelvből minimum B2 (középfokú), német nyelvből minimum B1 (alapfokú) szintet érjenek el, képesek legyenek sikeres emelt szintű érettségi vizsgát tenni vagy nyelvvizsgát szerezni.

A 11-12. évfolyamon lehetőségük van a tanulóknak arra, hogy a továbbtanulási irányukhoz szükséges tantárgyakat magasabb óraszámban (+2 óra), emelt szinten tanulják fakultációs órák keretében.

**Kiknek ajánljuk:** Ezt a képzési formát elsősorban azoknak az idegen nyelvet szerető, azt tanulni akaró diákoknak ajánljuk, akik még nem döntötték el, milyen felsőfokú intézményben tanulnának a későbbiekben tovább, ugyanakkor szeretnének minél alaposabb tudással eljutni a pályaválasztás szempontjából döntő jelentőségű 11-12. évfolyamig. Iskolánk a 11. évfolyamtól szinte minden tantárgyból indít emelt szintű képzéseket, fakultációkat. Az emelt óraszámú idegen nyelvi csoportok jellemzője, hogy e csoportoknak a legnyitottabb, legtöbb irányba mutató a továbbtanulási lehetősége.

**Felvételi követelmények angol nyelvből:**

**Elvárt nyelvtani ismeretek:**

* egyszerű jelen (Present Simple, Frequency adverbs)
* folyamatos jelen (Present Continuous)
* egyszerű múlt (Past Simple)
* kérdőmondatok (Question forms: Yes/No questions, Wh-questions)
* módbeli segédigék (can, could, must)
* birtoklás kifejezése (Possessives)

**A felvételi beszélgetés részei**

1. bemutatkozás, bemelegítő általános kérdések

1. témakör kifejtése képek és segítő kérdések segítségével

max. *30 pont*

**részpontszámok:**

részletesség, önálló gondolatok megfogalmazása - 10 pont

szókincs - 5 pont

folyamatos beszéd - 5 pont

nyelvhelyesség - 5 pont

témában való jártasság - 5 pont

Témakörök:

1. Family, personal identification
2. My home
3. My school
4. Weather and seasons
5. Friendship, describing a friend
6. Hobbies, freetime activities
7. Clothes and fashion
8. Celebrations
9. Shopping
10. Daily routine and weekends
11. Food – eating out
12. rövid nyelvtani feladatsor megoldása szóban *max. 15 pont*

A szóbeli vizsga során a két feladatban kiejtés értékelése *max. 5 pont*

Összesen 50 pont szerezhető.